Gry E Gåsnes og Ludovico Hombravella Suarez (født 11. desember 1980, død 22. juli 2015) demonstrerer steppdans
**Tickle Toes** (tidligere At Tickle Toes) er Norges eneste danseskole som har hovedfokus på steppdans. Skolens hovedmål er å bevare steppdansens historiske og kunstneriske uttrykk, slik at danseformen holdes i live. Skolen legger også vekt på å formidle steppdansens historie, og at danseformen skal få et bedre fotfeste i Norge.

Skolen holdt tidligere til i Trikkestallen på Torshov i Oslo, men flyttet til Musikkteaterhøyskolens lokaler i Trondheimsveien i Oslo i januar 2017. Fra januar 2020 flyttet skolen videre til Arbeidergata i Oslo og deler studio med Studio Orient.

Danseskole, kor og profesjonelt dansekompani
--------------------------------------------

Skolen underviser i steppdans på flere nivåer for barn, voksne og profesjonelle utøvere. I mange år hadde skolen et eget kor som benyttet steppesko samtidig. Skolen har egne forestillinger hvert år, og fra 2013 til 2019 har disse vært holdt på Cosmopolite Scene. I 2020 utgikk forestillingen på grunn av koronapandemien. 

I tillegg til å være en steppdansskole med ukentlige kurs, tilbyr skolen workshops med gjestelærere fra innland og utland. Allure Tap Company er et steppdanskompani tilknyttet skolen, med profesjonelle musikalartister eller dansere.

Historie
--------

At Tickle Toes ble etablert i 2002 av gründer Kjersti Evensen og har siden den gang vært den eneste danseskolen i Norge hvor steppdans er hovedfokus.

Skolens beskytter, Frankie Manning, var inspirator til å starte steppdansskolen og ta vare på de gamle tradisjonene. Skolen viderefører også Jenny Wagstaff og Main Kristoffersens tidligere pionerarbeid innen stepp. Begge danserne ble tildelt hedersprisen på den internasjonale steppdansdagen i Oslo i 2002.

Gründer Kjersti Evensen er utdannet danser ved Den Norske Opera i Oslo og har over 30 års pedagogisk erfaring innen steppdans.

I 2007 stiftet Evensen og Pål Rullestad et kor som benytter steppesko.

Fra 1. januar 2020 overtok Iselin Jansen Ruiz og Alexis Ruiz skolen fra gründer Kjersti Evensen, hvor skolen også fikk navnebytte fra At Tickle Toes til Tickle Toes.

Utdanning og virke
------------------

I 2012 mottok Kjersti Evensen Lovisaprisen for sitt arbeid innen steppdans i Norge, og i 2014 mottok hun årets pedagogstipend fra NoDa.

Pedagogene fra At Tickle Toes jobber også aktivt som koreografer for steppdansnumrene i norske musikaler.

Pedagoger og elever har i forbindelse med den internasjonale steppdansdagen, 25. mai, tatt med steppdansen ut blant folk i Oslos gater siden 2002.

Jan Anders Presthus representerte At Tickle Toes i juniorklassen i europamesterskapet i steppdans i St. Petersburg i 2014 og vant gull i sin klasse.

Referanser
----------

1. 1 2  «To får hederspris på steppdansens dag» Aftenposten, 21. mai 2002, side 34. (Artikkelen nevner at At Tickle Toes er landets eneste rene steppdansskole), «Små skritt i riktig retning» Aftenposten, 13. januar 2006. (Artikkelen omtaler At Tickle Toes i faktaramme) og «Min hobby: Steppdans» Romerikes blad, 12. oktober 2008. – Alle artiklene henviser blant annet til at At Tickle Toes er Norges eneste rene steppdansskole
2. ↑  «At Tickle Toes». *tickletoes.no*. Besøkt 16. januar 2016.
3. ↑  «Tickle Toes Steppdansskole | Kontakt». *tickletoes* **(norsk)**. Besøkt 17. desember 2020.
4. ↑  «At Tickle Toes elevkonsert 2015 - 08. mai - Cosmopolite». *www.cosmopolite.no*. Arkivert fra originalen 5. mars 2016. Besøkt 16. januar 2016.
5. ↑  «At Tickle Toes Steppdansskole presenterer «There's no business like…» - 10. mai - Cosmopolite». *www.cosmopolite.no*. Arkivert fra originalen 4. mars 2016. Besøkt 16. januar 2016.
6. ↑  «West End Danse- og Musikalskole». *www.westend.no*. Besøkt 17. desember 2020.
7. ↑  «Allure Tap Company». *m.facebook.com*. Besøkt 17. desember 2020.
8. ↑  «Nøkkelopplysninger fra Enhetsregisteret - Brønnøysundregistrene». *w2.brreg.no*. Besøkt 16. januar 2016.
9. ↑  «Nekrolog: Jenny Wagstaff» Aftenposten, 25. juni 2007. (Nærmere om hennes virke)
10. ↑  «Nekrolog: Main Kristoffersen» Aftenposten, 15. jan 2009. (Nærmere om hennes virke)
11. ↑  «To får hederspris på steppdansens dag» Aftenposten, 21. mai 2002, side 34
12. 1 2  «Kåre Conradi: Jeg ble så kald av å svømme at jeg begynte å steppe i stedet». *VGTV*. Besøkt 16. januar 2016.
13. 1 2  «PRM: Norske Dansekunstneres stipendmottakere 2014 | Norske Dansekunstnere». *norskedansekunstnere.no*. Besøkt 16. januar 2016. [*død lenke*]
14. ↑  «Pål Rullestad - norsk tenor». *www.sangpedagoger.no* **(norsk)**. Arkivert fra originalen 4. mars 2016. Besøkt 16. januar 2016.
15. ↑  «Tickle Toes Steppdansskole | Om oss». *tickletoes* **(norsk)**. Besøkt 17. desember 2020.
16. ↑  *data.brreg.no*. Besøkt 17. desember 2020.  Manglende eller tom `|tittel=` (hjelp)
17. ↑  «Sceneweb - Kjersti Evensen». *www.sceneweb.no*. Besøkt 16. januar 2016.
18. ↑  «At Tickle Toes and steppdans.no - TapOsLove - become a tap dancer». 6. januar 2012. Besøkt 16. januar 2016.
19. ↑  «VM Tap dance 2015 | Norges Danseforbun». Besøkt 16. januar 2016. [*død lenke*]
20. ↑  «Jan Anders (14) vant EM-gull i steppdans» Haugesunds Avis, 11. oktober 2014

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |